Möödunud sügisel tutvustas Apple maailmale oma uut 12-tollise ekraaniga iPad Pro’d. Äsjasel kevadisel üritusel aga tõi Apple avalikkuse ette uusversiooni oma professionaalidele mõeldud nutitahvlist, millel on sama suur ekraan nagu tavalisel iPad Air 2-el. Põhimõtteliselt oleks tegu steroidide peale pandud tavalise iPad Air’iga, kui poleks mõnda olulist uuendust.
Esmalt muidugi 9,7-tolline Oxide TFT-ekraan, millel on 40% vähem peegeldust kui iPad Air 2-el, mis on 25% erksam ja parema värvieraldusega kui iPad Air 2 ning mis põhiline – uuel iPad Pro’l on True Tone ekraan, mis reageerib ümbritseva valguse värvustemperatuurile. See tähendab, et ekraan ei muutu ainult heledamaks-tumedamaks, vaid ka kollasemaks-sinisemaks – ekraanipilt alati loomulikku tooni ning märgatavalt silmasõbralikum tavalisest.
Teiseks on uus iPad Pro esmakordselt saadaval ka Rose Gold värvikombinatsiooniga. Vau! Samuti on esmakordselt iPadi mälumahtu tõstetud 256 Gb-ni (sh ka 12-tollise ekraaniga versioonil).
iPad Pro pisem versioon on varustatud veel mitmete maiuspaladega nagu võimas A9X protsessor ning Focus Pixels-autofookuse ja Retina välklambiga 12-Mp kaamera. Uue väikese iPad Pro hinnaskaala algab Ameerikamaal 599 dollarist (32Gb, wifi) ja ulatub kuni 1099 dollarini (256Gb, wifi) ning lombi taga saab see olema saadaval juba 24.märtsist. Eestisse jõuab see ilmselt mitte varem kui maikuus koos uue iPhone SE-ga.
Allikas: Apple
(590)